ddrg/super_eurlex huggingface dataset:
A Tanács 840/95/EK, Euratom, ESZAK rendelete

(1995. április 10.)

az Európai Számvevőszék tagjainak járandóságairól szóló 2290/77/EGK, Euratom, ESZAK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 188b. cikke (8) bekezdésére,

tekintettel az Európai Szén- és Acélközösséget létrehozó szerződésre, és különösen annak 45b. cikke (8) bekezdésére,

tekintettel az Európai Atomenergia-közösséget létrehozó szerződésre, és különösen annak 160b. cikke (8) bekezdésére,

mivel a Tanács feladata, hogy meghatározza a Számvevőszék elnökének és tagjainak keresetét, juttatásait és nyugellátását;

mivel az Európai Unióról szóló szerződés hatályba lépését követően a Számvevőszék az Európai Közösségek intézményévé vált, ezért indokoltnak látszik a 2290/77/EGK, Euratom, ESZAK rendeletnek [1] az illetmények és a hivatal megszűnését követő átmeneti juttatások tekintetében történő módosítása,

ELFOGADTA EZT A RENDELETET:

1. cikk

(1) A 2290/77/EGK, Euratom, ESZAK rendelet a következőképpen módosul: a 2. cikk helyébe a következő szöveg lép:

"2. cikk

A Számvevőszék tagjainak havi alapilletményét úgy kell kiszámítani, hogy az egyenlő legyen egy A1 kategória utolsó fokozatába tartozó Európai Közösségi tisztviselő alapilletményének a következő százalékos részével:

Elnök: 115 %

Egyéb tagok: 108 %".

(2) A 8. cikk (1) bekezdésének helyébe a következő szöveg lép:

"(1) A Számvevőszék volt tagja – hivatala megszűnésének hónapját követő hónap első napjától számított három éven keresztül – az alábbi eljárással összhangban meghatározott havi átmeneti juttatást kap:

- hivatalának megszűnésekor kapott alapilletménye 40 %-a, amennyiben szolgálati jogviszonyban töltött ideje két évnél kevesebb;

- ugyanennek az illetménynek a 45 %-a, amennyiben szolgálati jogviszonyban töltött ideje két évnél több, de három évnél kevesebb;

- ugyanennek az illetménynek az 50 %-a, amennyiben szolgálati jogviszonyban töltött ideje három évnél több, de öt évnél kevesebb;

- ugyanennek az illetménynek az 55 %-a, amennyiben szolgálati jogviszonyban töltött ideje öt évnél több, de tíz évnél kevesebb;

- ugyanennek az illetménynek a 60 %-a, amennyiben szolgálati jogviszonyban töltött ideje tíz évnél több, de tizenöt évnél kevesebb;

- ugyanennek az illetménynek a 65 %-a egyéb esetekben."

2. cikk

Ez a rendelet nem változtatja meg a hatályba lépésének napján megszerzett nyugdíjakat.

3. cikk

Ez a rendelet az Európai Közösségek Hivatalos Lapjában való kihirdetésének napját követő napon lép hatályba.

Ez a rendeletet a kihirdetését követő hónap első napjától kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1995. április 10-én.

a Tanács részéről

az elnök

A. Juppé

[1] HL L 268., 1977.10.20., 1. o. A legutóbb az 1084/92/EGK, Euratom, ESZAK rendelettel (HL L 117., 1992.5.1., 1. o.) módosított rendelet.

--------------------------------------------------
A Bizottság 1448/95/EK rendelete

(1995. június 26.)

a közösségi reprezentatív sertéshúspiacok listájának megállapításáról szóló 2123/89/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3290/94/EK [1] bizottsági rendelettel módosított, a sertéshús piacának közös szervezéséről szóló, 1975. október 29-i 2759/75/EGK [2] tanácsi rendeletre és különösen annak 4. cikke (6) bekezdésére,

mivel a közösségi reprezentatív sertéshúspiacokat a legutóbb a 3236/94/EK [3] rendelettel módosított 2123/89/EGK [4] bizottsági rendeletben meghatározott lista állapítja meg;

mivel Írországban és Svédországban a reprezentatív piacok összetétele megváltozott; mivel ennek következtében a közösségi reprezentatív sertéshúspiacoknak a Bizottság 2123/89/EGK rendeletének mellékletében meghatározott listáját módosítani kell;

mivel az e rendeletben előírt intézkedések megegyeznek a Sertéshúspiaci Irányítóbizottság véleményével,

ELFOGADTA EZT A RENDELETET:

1. cikk

A 2123/89/EGK rendelet melléklete a következőképpen módosul:

1. A 7. pont helyébe a következő rendelkezés lép:

"7. A következő piacok: Cavan, Rooskey, Waterford, Tralee és Mitchelstown."

2. A 15. pont helyébe a következő rendelkezés lép:

"15. A következő piacok: Helsinborg, Vara, Trelleborg, Skövde, Skara, Kalmar, Umeå, Kävlinge."

2. cikk

Ez a rendelet 1995. július 1-jén lép hatályba.

Ez a rendelet egészében kötelező és közvetlenül alkalmazandó valamennyi tagállamban.

Kelt Brüsszelben, 1995. június 26-án.

a Bizottság részéről

Franz Fischler

a Bizottság tagja

[1] HL L 349., 1994.12.31., 105. o.

[2] HL L 282., 1975.11.1., 1. o.

[3] HL L 338., 1994.12.28., 18. o.

[4] HL L 203., 1989.7.15., 23. o.

--------------------------------------------------
A Bizottság 1586/95/EK rendelete

(1995. június 30.)

a tejtermékekre vonatkozó export-visszatérítések legalacsonyabb mértékének alkalmazásáról szóló 776/78/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1538/95/EK rendelettel [1] módosított, a tej- és tejtermékpiac közös szervezéséről szóló, 1968. június 27-i 804/68/EGK tanácsi rendeletre [2] és különösen annak 17. cikke (14) bekezdésére,

mivel a legutóbb a 2767/90/EGK rendelettel [3] módosított, a tejre és tejtermékekre vonatkozó export-visszatérítések részletes alkalmazási szabályairól szóló, 1968. július 27-i 1098/68/EGK tanácsi rendelet [4] megállapítja a visszatérítések rögzítéséhez elfogadott rendeltetési hely szerinti zónákat, mivel a legutóbb a 3337/94/EK rendelettel [5] módosított, a tejtermékekre vonatkozó export-visszatérítések legalacsonyabb mértékének alkalmazásáról szóló 776/78/EGK bizottsági rendelet [6] hivatkozik ezekre a zónákra;

mivel az 1098/68/EGK rendelet helyébe az 1466/95/EK bizottsági rendelet [7] lépett; mivel a 3079/94/EK bizottsági rendelet [8] megállapítja a közösségi külkereskedelmi statisztikákra és a tagállamok közötti kereskedelmi statisztikákra vonatkozó országos nómenklatúrát; mivel következésképpen a 776/78/EGK rendeletet oly módon kell módosítani, hogy a zónákra való hivatkozások helyébe a megfelelő nómenklatúra lép;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 776/78/EGK rendelet a következőképpen módosul:

1. A 2. cikkben az "E övezet" helyébe a "400-as rendeltetési hely szerinti zóna" lép;

2. A II. mellékletben:

- a "Rendeltetési hely" című oszlopban az "E övezet" helyébe a "400-as rendeltetési hely szerinti zóna" lép,

- az 1. lábjegyzetben a "1098/68/EGK rendelet"-re való hivatkozás helyébe a "3079/94/EK rendelet" lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. június 30-án.

a Bizottság részéről

Franz Fischler

a Bizottság tagja

[1] HL L 148., 1995.6.30.

[2] HL L 148., 1968.6.28., 13. o.

[3] HL L 267., 1990.9.29., 14. o.

[4] HL L 184., 1968.7.29., 10. o.

[5] HL L 350., 1994.12.31., 66. o.

[6] HL L 105., 1978.4.19., 5. o.

[7] HL L 144., 1995.6.28., 22. o.

[8] HL L 325., 1994.12.17., 17. o.

--------------------------------------------------
A Tanács 1528/95/EK rendelete

(1995. június 29.)

a gabonafélék piacának közös szervezéséről szóló 1766/92/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 42. és 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a rögzített behozatali vámnak a többoldalú kereskedelmi tárgyalások uruguayi fordulója keretében a változó lefölözés helyett való bevezetése megszüntette az irányár jelentőségét; mivel azt el kell törölni;

mivel a gabonafélék piacának közös szervezéséről szóló, 1992. június 30-i 1766/92/EGK tanácsi rendeletet [4] módosítani kell,

ELFOGADTA EZT A RENDELETET:

1. cikk

Az 1766/92/EGK rendelet 3. cikkében az (1) bekezdést törölni kell.

2. cikk

Ez a rendelet az Európai Közösségek Hivatalos Lapjában való kihirdetése napján lép hatályba.

Ezt a rendeletet az 1995/96. gazdasági évtől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1995. június 29-én.

a Tanács részéről

az elnök

J. Barrot

[1] HL C 99., 1995.7.21., 1. o.

[2] HL C 151., 1995.6.19. o.

[3] HL C 155., 1995.6.21., 21. o.

[4] HL L 181., 1992.7.1., 21. o. A rendeletet legutóbb a 3290/94/EK rendelet (HL L 349., 1994.12.31., 105. o.) módosította.

--------------------------------------------------
A Bizottság 1627/95/EK rendelete

(1995. július 5.)

az egyes harmadik országokból származó textiltermékek kétoldalú megállapodások, jegyzőkönyvek, egyéb megállapodások, vagy egyéb különleges közösségi importszabályozás hatálya alá nem tartozó behozatalának közös szabályairól szóló 517/94/EK tanácsi rendelet alkalmazási körében közösségi behozatali engedély létrehozásáról és a rendelet egyes rendelkezéseinek módosításáról szóló, 1994. december 21-i 3168/94/EK bizottsági rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1325/95/EK rendelettel [1] módosított, az egyes harmadik országokból származó textiltermékek kétoldalú megállapodások, jegyzőkönyvek, egyéb megállapodások vagy egyéb különleges közösségi importszabályozás hatálya alá nem tartozó behozatalának közös szabályairól, 1994. március 7-i 517/94/EK tanácsi rendeletre [2], és különösen annak 21. cikkére,

mivel a 3168/94/EK bizottsági rendelet [3] megfogalmazása bizonyos hibákat tartalmaz, figyelembe véve az e rendelet alapját képező 517/94/EK rendelet 21. cikkének (3) bekezdését, helyénvaló ezért a jelenlegi 3168/94/EK rendelet hatálybalépésének napjára visszamenőleges hatállyal a 3168/94/EK rendelet módosításával orvosolni a helyzetet;

mivel az e rendeletben előírt intézkedések összhangban vannak a textiltermékekkel foglalkozó bizottság véleményével,

ELFOGADTA EZT A RENDELETET:

1. cikk

A 3168/94/EK bizottsági rendelet a következőképpen módosul:

1. a címben a "rendelet egyes rendelkezéseinek módosításáról" kifejezést el kell hagyni;

2. a második preambulumbekezdésben az "és az 517/94/EK rendelet bizonyos rendelkezéseit módosítani vagy kiegészíteni" kifejezést el kell hagyni;

3. az 1. cikkben az "az 517/94/EK rendelet a következőképpen módosul" kifejezés helyébe az "az 517/94/EK rendelet alkalmazásában a mellékletben szereplő feltételek és minta szerint behozatali engedélyt és kivonatot bocsátanak ki" kifejezés lép;

4. az 1. cikkben az "1. a 18. cikk (1) bekezdése a következő albekezdéssel egészül ki" kifejezést el kell hagyni;

5. az 1. cikk (2) és (3) bekezdést el kell hagyni;

6. a mellékletben a "VIII. melléklet" kifejezést el kell hagyni;

7. a melléklet 5. pontjának helyébe a következő szöveg lép:

"5. Kibocsátásukkor a behozatali engedélyek vagy kivonatok kibocsátási számot kapnak a tagállam illetékes hatóságaitól. A behozatali engedély számáról elektronikus úton kell tájékoztatni a Bizottságot, az 517/94/EK rendelet 17. cikkének (4) bekezdése szerint létrehozott integrált hálózat segítségével."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba, és 1994. december 24-től alkalmazandó.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. július 5-én.

a Bizottság részéről

Leon Brittan

alelnök

[1] HL L 128., 1995.6.13., 1. o.

[2] HL L 67., 1994.3.10., 1. o.

[3] HL L 335., 1994.12.23., 23. o.

--------------------------------------------------
A Bizottság 2479/95/EK rendelete

(1995. október 25.)

a közúti közlekedésben használt menetíró készülékekről szóló 3821/85/EGK tanácsi rendeletnek a műszaki fejlődéshez történő hozzáigazításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a közúti közlekedésben használt menetíró készülékekről szóló, 1985. december 20-i 3821/85/EGK tanácsi rendeletre [1] és különösen annak 17. cikkére,

mivel meg kell akadályozni, hogy a közúti közlekedésben használt elektronikus menetíró készülékekkel csalni lehessen;

mivel a tapasztalatok és a technika jelenlegi állása szerint a készülék impulzusadóhoz csatlakozó kábelei sértetlenségének biztosítása a jelenleg előírt folytonos, műanyag bevonatú, korrózió ellen védett, peremezett végű acél burkolattól eltérő eszközökkel is lehetséges;

mivel a meglévő menetíró készülékek élettartamát tekintve ezt az új technológiát át kell venni az elektronikus menetíró készülékek gyártására és beépítésére vonatkozó közösségi szabványokba;

mivel az ebben a rendeletben előírt intézkedések összhangban vannak a 3821/85/EGK rendelet műszaki fejlődéshez történő hozzáigazításával foglalkozó bizottság véleményével,

ELFOGADTA EZT A RENDELETET:

1. cikk

A 3821/85/EGK rendelet I. melléklete V. fejezetének 5. pontja helyébe a következő rendelkezés lép:

"(5) A menetíró készüléket és a jeladót csatlakoztató kábeleket folytonos, műanyag bevonatú, korrózió ellen védett, peremezett végű acélburkolattal kell védeni, kivéve azokat az eseteket, amikor manipulációkkal szemben ugyanolyan védelem biztosítható olyan egyéb eszközökkel (például elektronikus figyelés, mint például jelek titkosítása), amelyek alkalmasak a menetíró készülék hibátlan működéséhez, nem szükséges olyan eszközök jelenlétét érzékelni, amelyek célja az, hogy a menetíró készülékek pontos működését a sebesség- és távolságérzékelőből érkező elektronikus adatok rövidre zárásával, megszakításával vagy módosításával megakadályozzák. A rendelet értelmében az a csatlakozás számít folytonosnak, amely plombával ellátott kapcsolódási pontokból áll.

A fent említett elektronikus figyelést olyan elektronikus vezérlés válthatja fel, amely biztosítani tudja, hogy a menetíró készülék a jármű sebesség- és távolságérzékelőjének jelzésétől függetlenül a jármű minden mozgását rögzítse."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1996. január 1-jétől kell alkalmazni.

Ez a rendelet teljes egészében kötetező és közvetlenül alkalmazandó valamennyi tagállamban.

Kelt Brüsszelben, 1995. október 25-én.

a Bizottság részéről

Neil KINNOCK

a Bizottság tagja

[1] HL L 370., 1985.12.31., 8. o.

--------------------------------------------------
A Tanács 3068/95/EK rendelete

(1995. december 21.)

az Északnyugat-atlanti Halászati Szervezet által elfogadott, egyes ellenőrzési intézkedések alkalmazására vonatkozó rendelkezések elfogadásáról szóló 189/92/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a 189/92/EGK rendelet [3] rendelkezéseket fogadott el az Északnyugat-atlanti Halászati Szervezet (NAFO) által elfogadott egyes ellenőrzési intézkedések alkalmazásáról;

mivel a halászatról szóló, 1995. április 20-i egyezményben az Európai Közösség és Kanada megegyezett a NAFO szabályozási területén működő halászhajókra alkalmazandó kiegészítő ellenőrzési intézkedések bevezetéséről;

mivel a NAFO Halászati Bizottsága 1995. szeptember 15-én javaslatot fogadott el a rádiós hívórendszer módosításáról;

mivel a NAFO-egyezmény XI. cikke szerint a javaslat – ellenvetés hiányában – 1995. november 15-étől a szerződő felekre nézve kötelező intézkedéssé válik;

mivel a módosított rendszer a Közösség számára elfogadható;

mivel annak érdekében, hogy a közösségi halászhajókat az említett új intézkedések betartására kötelezzék, szükség van a 189/92/EGK rendelet módosítására,

ELFOGADTA EZT A RENDELETET:

1. cikk

A 189/92/EGK rendelet melléklete a következőképpen módosul:

1. az 1.1. és az 1.4. pont a következő francia bekezdéssel egészül ki:

- "— Fajok (3 betűjelből álló kód) kilogrammban (100 kilogrammos értékre kerekítve). Azon fajok teljes mennyisége, melyeknek kerekített összsúlya fajonként egy tonnánál kevesebb, az "MZZ" (meg nem határozott tengeri hal) kóddal jelölhető."

2. Az 1.4. pont bevezető részének megfelelő mondata helyébe a következő rendelkezés lép:

"Ezeket a jelentéseket legalább 6 órával a hajónak a szabályozási területről történő kilépése előtt kell elkészíteni, és a következő adatokat tartalmazzák az alábbi sorrendben:"

3. A következő pontokkal egészül ki:

"1.5. Átrakodás a szabályozási területen. Ezt a jelentést 24 órával előre kell elkészíteni, és a következő adatokat kell tartalmaznia az alábbi sorrendben:

- a hajó neve,

- hívójel,

- külső azonosító betűk és számok,

- dátum, időpont és földrajzi helyzet,

- a "TRANS" – üzenetkód feltüntetése,

- a teljes kerekített összsúly az átrakodásra kerülő fajok (3 betűjelből álló kód) szerinti lebontásban kilogrammban (a legközelebbi 100 kilogrammos értékre kerekítve),

- a parancsnok neve.

1.6. Az automatikus helyzetjelzésre alkalmas készülékkel felszerelt hajók mentesülnek az 1.2. és az 1.3. pontban megállapított, jelentési követelmények alól."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. december 21-én.

a Tanács részéről

az elnök

L. Atienza Serna

[1] HL C 200., 1995.8.4., 16. o.

[2] 1995. december 15-i vélemény (a Hivatalos Lapban még nem tették közzé).

[3] HL L 21., 1992.1.30., 4. o.

--------------------------------------------------
A Bizottság 796/95/EK rendelete

(1995. április 6.)

a tojásra vonatkozó egyes forgalmazási előírásokról szóló 1907/90/EGK tanácsi rendelet végrehajtása részletes szabályainak bevezetéséről szóló 1274/91/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3117/94/EK rendelettel [1] módosított, a tojásra vonatkozó egyes forgalmazási előírásokról szóló, 1990. június 26-i 1907/90/EGK tanácsi rendeletre [2] és különösen annak 20. cikkére,

mivel a legutóbb a 3239/94/EK rendelettel [3] módosított 1274/91/EGK [4] bizottsági rendelet meghatározza a forgalmazási előírások végrehajtására vonatkozó szükséges rendelkezéseket;

mivel a csomagokon lévő "extra" és "extra friss" megjelölésekre vonatkozó intézkedéseket módosítani kell, hogy figyelembe lehessen venni az 1907/90/EGK rendelet legutóbbi módosítását;

mivel az e rendeletben foglalt intézkedések összhangban vannak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

Az 1274/91/EGK rendelet 24. cikke (1) és (2) bekezdésének helyébe a következő szöveg lép:

"(1) Az 1907/90/EGK rendelet 12. cikke szerinti szalagot vagy címkét úgy kell nyomtatni vagy rögzíteni, hogy a csomagoláson lévő információt ne takarja el a szalag vagy a címke helyzete. Az "extra" szót a szalagra vagy a címkére legalább 1 cm magas dőlt betűvel kell nyomtatni, azt "– ig" meghatározás követi és a 14 cikk (1) bekezdésének második albekezdése szerint két számjegy, mely a csomagolást követő hetedik napot vagy a tojásrakást követő kilencedik napot jelöli.

Ha a csomagon fel van tüntetve a csomagolási dátum, a fent említett jelzés helyett a következő is szerepelhet:

"extra a csomagolást követő hetedik napig". Ha a csomagon fel van tüntetve a tojásrakás napja, a fent említett jelölés helyébe a következő jelölés léphet:

"Extra a tojásrakást követő kilencedik napig". Az "extra" kifejezést követheti a "friss" szó.

(2) Ha az (1) bekezdés szerinti szalag vagy címke nem távolítható el a csomagolásról, a csomagolást kell eltávolítani az eladási térből legkésőbb a csomagolást követő hetedik napon vagy a tojásrakást követő kilencedik napon és a tojásokat újra kell csomagolni."

2. cikk

Ez a rendelet az Európai Közösségek Hivatalos Lapjában való megjelenését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. április 6-án.

A Bizottság nevében

Franz Fischler

a Bizottság tagja

[1] HL L 330., 1994.12.21., 4. o.

[2] HL L 173., 1990.7.6., 5. o.

[3] HL L 121., 1991.5.16., 11. o.

[4] HL L 338., 1994.12.28., 48. o.

--------------------------------------------------
A Bizottság 1712/95/EK rendelete

(1995. július 13.)

a szeszes italok meghatározására, megnevezésére és kiszerelésére vonatkozó részletes végrehajtási szabályok megállapításáról szóló 1014/90/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3378/94/EK rendelettel [1] módosított, a szeszes italok meghatározására, megnevezésére és kiszerelésére vonatkozó általános szabályok megállapításáról szóló, 1989. május 29-i 1576/89/EGK tanácsi rendeletre [2] és különösen annak 6. cikke (3) bekezdésére,

mivel az 1991. május 11-én hatályba lépő 1180/91/EGK bizottsági rendelet [3] a 7a. cikkel egészítette ki a legutóbb a 2675/94/EK rendelettel [4] módosított 1014/90/EGK bizottsági rendeletet [5], amely előírja, hogy az 1180/81/EGK rendelet mellékletében lévő termékek kereskedelmi megnevezésén alapuló kifejezéseket kizárólag az ott meghatározott termékekre kell fenntartani; mivel egy elírás eredményeképpen ennek a mellékletnek a német változata a "Vruchtenjenever" meghatározásában "Wacholder" ízesítésre utal "Jenever" helyett, és következésképpen nincs összhangban a tervezettel, amely az 1576/89/EGK rendelet 15. cikke értelmében közölt vélemény tárgya volt;

mivel az e rendeletben előírt intézkedések összhangban vannak a szeszes italokkal foglalkozó végrehajtási bizottság véleményével,

ELFOGADTA EZT A RENDELETET:

1. cikk

Az 1014/90/EGK rendelet mellékletében az 1. pont német változatában szereplő "Wacholder" szó helyébe a "Jenever" szó lép.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. július 13-án.

a Bizottság részéről

Franz Fischler

a Bizottság tagja

[1] HL L 366., 1994.12.31., 1. o.

[2] HL L 160., 1989.6.12., 1. o.

[3] HL L 115., 1991.5.8., 5. o.

[4] HL L 285., 1994.11.4., 5. o.

[5] HL L 105., 1990.4.25., 9. o.

--------------------------------------------------